**ПЕДАГОГИКАЛЫҚ ҚЫЗМЕТКЕРЛЕРГЕ**

**БОС ОРЫНДАРҒА**

**КОНКУРС ӨТКІЗУ ТУРАЛЫ ХАБАРЛАНДЫРУ**

Павлодар облысы білім беру басқармасының Павлодар қаласы білім «Павлодар қаласының №1 сәбилер бақшасы»коммуналдық мемлекеттік қазыналық кәсіпорны бос лауазымға орналасуға ашық конкурс жариялайды:

|  |  |  |  |  |  |
| --- | --- | --- | --- | --- | --- |
| .№ | **Бос орын лауазымы** | **Жүктеме көлемі** | **Оқытылу тілі** | **МДҰ**  **мекенжайы** | **Байланыс телефондары,, электрондыадресі** |
| 1. | Психолог | 1 ставка | қазақ | Павлодар қаласы, Н.Назарбаев даңғылы , 87/1 | 8(7182) 54-53-02  email:sad1@goo.edu.kz |

**Павлодар облысының білім беру басқармасы, Павлодар қаласы білім беру бөлімінің «Павлодар қаласының №1 сәбилер бақшасы» коммуналдық мемлекеттік қазыналық кәсіпорны**

**қазақ тілінде** **оқытумен психолог бос лауазымына орналасуға ашық конкурс жариялайды.**

2022 жылғы 26қазан мен 03 қараша аралығында

«Павлодар қаласының №1 сәбилер бақшасы» КМҚК, Н.Назарбаев даңғылы , 87/1 телефон 8 (7812) 54-43-02; эл.пошта: sad1@goo.edu.kz

 Сәбилер бақшасы мемлекеттік тілдерінде оқытады. Қазақстан Республикасының мектепке дейінгі тәрбиелеу мен білім беру типтік оқыту бағдарламасын жүзеге асырады.

**Біліктілік талаптары:**    тиісті білім бойынша жоғары және (немесе) жоғары оқу орнынан кейінгі педагогикалық немесе өзге де кәсіптік білім немесе тиісті білім бойынша педагогикалық қайта даярлауды немесе техникалық және кәсіптік білім беруді растайтын құжат, жұмыс өтіліне талаптар қойылмайды;

     және (немесе) біліктілігінің жоғары деңгейі болған кезде педагог-модератор және педагог-сарапшы үшін мектепке дейінгі ұйымның тәрбиешісі лауазымындағы жұмыс өтілі кемінде 2 жыл, педагог-зерттеуші кемінде 3 жыл, педагог-шебер лауазымында кемінде 5 жыл;

     және (немесе) біліктілігінің орта деңгейі болған кезде мектепке дейінгі ұйым тәрбиешісі лауазымындағы жұмыс өтілі: педагог-модератор үшін-кемінде 2 жыл, педагог – сарапшы үшін-кемінде 3 жыл, педагог-зерттеуші үшін-кемінде 4 жыл.

Кәсіби біліктілігін айқындай отырып, біліктілікке қойылатын талаптар:

1. Педагог - психолог (санаты жоқ):

«педагог- психолог» біліктілігіне қойылатын жалпы талаптарға жауап беруі тиіс:

үлгілік бағдарламаның мазмұны мен құрылымын білу, мектепке дейінгі тәрбие мен оқыту әдістемесін меңгеру;

     жас ерекшеліктерін ескере отырып, тәрбиелеу мен оқытуда жеке көзқарасты жүзеге асыру;

     тәрбиеленушілердің мектепке дейінгі тәрбие мен оқытудың мемлекеттік жалпыға міндетті стандартында көзделген деңгейден төмен емес білім, білік және дағдыларды алуын қамтамасыз ету;

     ата-аналармен немесе олардың орнындағы адамдармен байланысты жүзеге асыру;

     әдістемелік жұмысқа қатысу;

     балалардың, оның ішінде ерекше білім беру қажеттіліктері бар балалардың дамуына диагностика жүргізу;

білім беру ұйымы деңгейіндегі іс-шараларға қатысу;

     кәсіби-педагогикалық диалог дағдыларын меңгеру, сандық білім беру ресурстарын қолдану;

**II. ЛАУАЗЫМДЫҚ МІНДЕТТЕРІ**

* 1. мектеп жасына дейінгі балалардың психологиялық және әлеуметтік жағдайын сақтауға және түзетуге бағытталған қызметті жүзеге асырады.
  2. Бала құқықтарын қорғау Конвенциясына сәйкес тұлғаның құқықтарын қорғауына көмектеседі.
  3. Білім беруді ұйымдастырудың әлеуметтік саласының үйлесімділігіне себін тигізеді және әлеуметтік бейімделе алмаушылық туындауы профилактикасы бойынша алдын алу шараларын жүзеге асырады.
  4. Мектеп жасына дейінгі балалар тұлғасының дамуына кедергі келтіретін факторларын айқындайды және әртүрлі психологиялық көмек (психикалық түзету, сауықтыру және кеңес беру) көрсету бойынша шараларды қабылдайды.
  5. Мектеп жасына дейінгі балаларға, ата-аналарға немесе оларды алмастыратын тұлғаларға, педагогикалық ұжымға психологиялық бағыттағы проблемаларды шешуде көмек көрсетеді. Әртүрлі бейіндегі және мақсаттағы психологиялық диагностиканы жүргізеді.
  6. Педагогикалық ұжымның, сонымен қатар ата-аналар немесе оларды алмастыратын тұлғаларды бағдарлау мақсатында зерттеу жұмыстарының материалдары бойынша, мектеп жасына дейінгі балалардың тұлғалық және әлеуметтік даму мәселелеріне психологиялық-педагогикалық қорытындылар жасайды. Белгіленген нысанда құжаттарды жүргізеді және оны мақсаты бойынша қолданады.
  7. Мектеп жасына дейінгі балалардың жеке және жыныс-жас ерекшеліктерін ескере отырып, білім беру қызметінің дамытушы және түзету бағдарламаларын жоспарлауға және дайындауға қатысады, балалардың өмірдегі әртүрлі жағдайларда бағдарлануға дайындығын дамытуға көмектеседі.
  8. Мектеп жасына дейінгі шығармашылық жағынан дарынды балаларға психологиялық қолдау көрсетеді, олардың дамуына көмектеседі.
  9. Педагогикалық, әдістемелік кеңестер жұмыстарына, ата-аналар жиналысы, сауықтыру, тәрбиелеу және білім беру ұйымының жұмыс жоспарында қарастырылған басқа да шараларға қатысады.

2.10 Компьютерлік сауаттылық, ақпараттық-коммуникациялық құзыреттілігі бар. Өзінің кәсіби деңгейін арттырады.

* 1. Тәрбие-білім беру процесінде балалардың өмірін, денсаулығы мен құқықтарын қорғауды қамтамасыз етеді.
  2. Еңбекті қорғау ережелері мен нормаларын, техника қауіпсіздігі мен өртке қарсы қорғаныс техникасын сақтайды.
  3. Балалардың денсаулығын сақтау мен қорғауды қамтамасыз етеді.

**IІІ. ҚҰҚЫҒЫ**

№1 сәбилер бақшасының педагог-психологі:

3.1. Осы лауазымдық нұсқаулық қарастырған міндеттерге байланысты жұмысты жетілдіру бойынша ұсыныстар енгізуге;

3.2. Өз міндеттерін сапалы орындау үшін тиісті құжаттармен және ақпараттармен танысуға;

3.3. Белгіленген тәртіппен өз біліктілігін арттыруға;

3.4. Өз міндеттерін жүзеге асыруда басшылықтан жәрдемдесуді талап етуге құқығы бар.

**ІV. ЖАУАПКЕРШІЛІГІ**

№ 1 сәбилер бақшасының педагог-психологі мынаған жауапты:

4.1. Лауазымдық міндеттеріне қатысты бұйрықтардың, өкімдердің, тапсырмалардың, жоспарлардың уақытында және сапалы түрде орындалуына;

4.2. Мектепке дейінгі білім және тәрбие берудің мемлекеттік стандарттарына сәйкес білім беру бағдарламаларын іске асырылуына;

* 1. Жауапкершіліктің түрлері мен шаралары Қазақстан Республикасының қолданыстағы заңнамасымен айқындалады.

**Білуі тиіс:** Қазақстан Республикасының Конституциясы, Қазақстан Республикасының Еңбек Кодексі, Қазақстан Республикасының "Білім туралы", "Педагог мәртебесі туралы", "Сыбайлас жемқорлыққа қарсы іс-қимыл туралы" Заңдары және Қазақстан Республикасының білім беруді дамытудың бағыттары мен перспективаларын айқындайтын басқа да нормативтік құқықтық актілері;

     психология және педагогика, дәрігерге дейінгі алғашқы медициналық көмек көрсету қағидалары, еңбек қауіпсіздігі және еңбекті қорғау жөніндегі қағидалар, санитариялық қағидалар;

     мектепке дейінгі тәрбие мен оқытуды ұйымдастыру жөніндегі нормативтік-құқықтық құжаттар.

**Психологтың лауазымдық жалақысының мөлшері:**

* жоғары білімі – 119915 теңге(біліктілік санаты жоқ, педагог-

модератор, педагог-сарапшы, педагог-зерттеуші, педагог-шебер).

**Конкурсқа қатысуға өтінімдерді беру мерзімі және қабылдау орны: білім беру ұйымдарының интернет-ресурсында және (немесе) әлеуметтік желілердің ресми аккаунттарында хабарландыру жарияланған күннен бастап 7 жұмыс күні ішінде;**

Бос лауазымға орналасуға құжаттарды қабылдауды «Павлодар қаласының №1 сәбилер бақшасы» КМҚК,Н.Назарбаев даңғылы , 87/1 жүзеге асырады.

**Конкурсқа қатысу үшін қажетті құжаттар тізімі:**

     1) нысан бойынша қоса берілетін құжаттардың тізбесін көрсете отырып, конкурсқа қатысу туралы өтініш;

     2) жеке басты куәландыратын құжат немесе цифрлық құжаттар сервисінен электрондық құжат (сәйкестендіру үшін);

      3) кадрларды есепке алу бойынша толтырылған жеке іс парағы (нақты тұрғылықты мекенжайы және байланыс телефондары көрсетілген – бар болса);

     4) педагогтердің үлгілік біліктілік сипаттамаларымен бекітілген лауазымға қойылатын біліктілік талаптарына сәйкес білімі туралы құжаттардың көшірмелері;

     5) еңбек қызметін растайтын құжаттың көшірмесі (бар болса);

     6) «Денсаулық сақтау саласындағы есепке алу құжаттамасының нысандарын бекіту туралы» Қазақстан Республикасы Денсаулық сақтау министрінің міндетін атқарушысының 2020 жылғы 30 қазандағы № ҚР ДСМ-175/2020 бұйрығымен (Нормативтік құқықтық актілерді мемлекеттік тіркеу тізілімінде № 21579 болып тіркелген) бекітілген нысан бойынша денсаулық жағдайы туралы анықтама;

      7) психоневрологиялық ұйымнан анықтама;

      8) наркологиялық ұйымнан анықтама;

9) тубдинспансер ұйымнан анықтама;

     10 ) Ұлттық біліктілік тестілеу сертификаты (бұдан әрі - ҰБС) немесе педагог-модератордың, педагог-сарапшының, педагог-зерттеушінің, педагог-шебердің біліктілік санатының болуы туралы куәлік (бар болса);

     11) тәрбиешінің бос немесе уақытша бос лауазымына кандидаттың толтырылған бағалау парағы.

Көрсетілетін қызметті беруші мемлекеттік қызметті алу үшін көрсетілетін қызметті алушы ұсынған құжаттардың және (немесе) оларда қамтылған мемлекеттік қызметті көрсету үшін қажетті деректердің (мәліметтердің) дәйексіздігі анықталған жағдайларда мемлекеттік қызметті көрсетуден бас тартады.

**Ақпаратты нақтылау үшін байланыс телефондары және электрондық мекенжайлары:** 8(7182**)**54-53-02; эл.пошта: **sad1@goo.edu.kz**